CELEX: 22014D0073
Language: da
Date: 2014-05-16 00:00:00
Title: Det Blandede EØS-Udvalgs afgørelse nr. 73/2014 af 16. maj 2014 om ændring af bilag I (Dyre- og plantesundhed) til EØS-aftalen

30.10.2014   
            
            
               DA
            
            
               Den Europæiske Unions Tidende
            
            
               L 310/19
            
         DET BLANDEDE EØS-UDVALGS AFGØRELSE
   Nr. 73/2014
   af 16. maj 2014
   om ændring af bilag I (Dyre- og plantesundhed) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (i det følgende benævnt »EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens direktiv 2010/60/EU af 30. august 2010 om visse undtagelser med henblik på handel med blandinger af foderplantefrø, som er bestemt til bevarelsen af det naturlige miljø (1) skal indarbejdes i EØS-aftalen.
            
         
               (2)
            
            
               Denne afgørelse vedrører retsforskrifter om plantesundhedsspørgsmål. Retsforskrifter om plantesundhedsspørgsmål gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I til aftalen. Denne afgørelse finder derfor ikke anvendelse på Liechtenstein.
            
         
               (3)
            
            
               Bilag I til EØS-aftalen bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Følgende indsættes efter punkt 57 (Kommissionens afgørelse 2011/180/EU) i kapitel III i bilag I til EØS-aftalen:
   
               »58.
            
            
               
                  32010 L 0060: Kommissionens direktiv 2010/60/EU af 30. august 2010 om visse undtagelser med henblik på handel med blandinger af foderplantefrø, som er bestemt til bevarelsen af det naturlige miljø (EUT L 228 af 31.8.2010, s. 10).
               Direktivets bestemmelser gælder i forbindelse med denne aftale med følgende tilpasning:
               Artikel 1, litra a), affattes således:
               
                  »»kildeområde«: et område med en type vegetation, som er af særlig interesse i forbindelse med bevarelse af plantegenetiske ressourcer, og som er udpeget i overensstemmelse med national lovgivning.««
            
         Artikel 2
   Den islandske og den norske udgave af direktiv 2010/60/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 17. maj 2014, forudsat at alle meddelelser er indgivet til Det Blandede EØS-Udvalg, jf. aftalens EØS-artikel 103, stk. 1 (2).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 16. maj 2014.
      
         
            På Det Blandede EØS-Udvalgs vegne
         
         Gianluca GRIPPA
         
            Formand
         
      
   
   
      (1)  EUT L 228 af 31.8.2010, s. 10.
   
      (2)  Ingen forfatningsmæssige krav angivet.